Document ID: 32009D0474

PADOMES LĒMUMS
(2009. gada 9. jūnijs),
ar ko ieceļ Eiropas Savienības Civildienesta tiesas tiesnesi
(2009/474/EK, Euratom)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumu un jo īpaši tā 225.a pantu,
ņemot vērā Eiropas Atomenerģijas kopienas dibināšanas līgumu un jo īpaši tā 140.b pantu,
tā kā:
(1)
Eiropas Savienības Civildienesta tiesa (turpmāk “Civildienesta tiesa”) ir izveidota ar Padomes Lēmumu Nr. 2004/752/EK, Euratom (1). Tālab ar minēto lēmumu Protokolam par Tiesas statūtiem ir pievienots pielikums (turpmāk “Tiesas Statūtu I pielikums”).
(2)
Ar Lēmumu Nr. 2005/150/EK, Euratom (2) Padome ir noteikusi nosacījumus un kārtību, kā iesniegt un izskatīt Civildienesta tiesas tiesneša amata kandidatūras, kā paredzēts Tiesas Statūtu I pielikuma 3. panta 2. punktā.
(3)
Ar Lēmumu Nr. 2005/49/EK, Euratom (3) Padome ir noteikusi Tiesas Statūtu I pielikuma 3. panta 3. punktā paredzētās komitejas (turpmāk “komiteja”) darbības noteikumus.
(4)
Pēc tam, kad no amata atkāpās viens no Civildienesta tiesas tiesnešiem, 2009. gada 6. martā tika publicēts publisks aicinājums pieteikties uz Civildienesta tiesas tiesneša amata vakanci laikposmam no 2009. gada 1. septembra līdz 2015. gada 31. augustam (4).
(5)
Komiteja tikās 2009. gada 26. martā, 7. maijā un 25. un 26. maijā. Beidzot apspriedes, tā ir finalizējusi Tiesas Statūtu I pielikuma 3. panta 4. punktā paredzēto atzinumu un sarakstu.
(6)
Saskaņā ar EK Līguma 225.a panta ceturto daļu un EAEK līguma 140.b panta ceturto daļu Civildienesta tiesas tiesnešus ieceļ Padome.
(7)
Tādējādi ir atbilstīgi iecelt vienu no Tiesas statūtu I pielikuma 3. panta 4. punktā sniegtajā sarakstā iekļautajām personām, nodrošinot tiesas sastāva līdzsvarotību, lai tajā būtu pārstāvēti dalībvalstu valstspiederīgie no ģeogrāfiski pēc iespējas plašākas teritorijas, ņemot vērā arī valstu tiesību sistēmu pārstāvību, kā paredzēts Tiesas statūtu I pielikuma 3. panta 1. punktā,
IR NOLĒMUSI ŠĀDI.
1. pants
Ar šo Maria Isabel ROFES i PUJOL kundzi ieceļ Eiropas Savienības Civildienesta tiesas tiesneša amatā uz sešiem gadiem - no 2009. gada 1. septembra līdz 2015. gada 31. augustam.
2. pants
Šis lēmums stājas spēkā nākamajā dienā pēc tā publicēšanas Eiropas Savienības Oficiālajā Vēstnesī.
3. pants
Šo lēmumu publicē Eiropas Savienības Oficiālajā Vēstnesī.
Luksemburgā, 2009. gada 9. jūnijā

Labels: 15